.td_uid_2_613067a12268d_rand.td-a-rec-img{text-align:left}.td_uid_2_613067a12268d_rand.td-a-rec-img img{margin:0 auto 0 0} Fl-aħħar jiem bdew jinxterdu artikli qarrieqa fuq siti foloz, identiċi għal siti elettroniċi ta' kmamar tal-aħbarijiet li veru jeżistu, inkluż ta' Newsbook.com.mt. Din il-kampanja ta' diżinformazzjoni nxterdet saħansitra sal-emails tal- Prim Ministru u tal- Kap tal-Oppożizzjoni billi bdew jintbagħtu emails foloz f'isimhom. Newsbook.com.mt mar sal-Belt Valletta biex jistaqsi lin-nies x'jaħsbu fuq dawn l-aħbarijiet foloz. Kemm hu faċli li wieħed jagħraf aħbar qarrieqa minn waħda veritiera, u kif? Riċentament Wara Newsbook u media oħra, issa anke TVM b'sit falz Is-siti foloz ikkupjaw il-blogg ta' Manuel Delia, is-sit Newsbook.com.mt , is-sit ta' Lovin Malta, ta' Net News, Strada Rjali, u anke ta' Television Malta. Permezz ta' dawn il-portals tal-aħbarijiet foloz qed ikunu ppubblikati stejjer immirati lejn id-Deputat tal-Partit Nazzjonalista Jason Azzopardi li hu wkoll l-avukat tal-familja tal-ġurnalista maqtula Daphne Caruana Galizia. Ilbieraħ ġiet organizzata dimostrazzjoni minn Repubblika, #occupyjustice u manueldelia.com dwar din il-kampanja. L-attivisti qablu li jeħtieġ li l-kampanja tiġi trattata bħala theddida serja għad-demokrazija u l-ġurnaliżmu. Ilbieraħ Attivisti u ġurnalisti jipprotestaw kontra l-kampanja ta' diżinformazzjoni Filmat: Miguela Xuereb Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_613067a122b44_rand.td-a-rec-img{text-align:left}.td_uid_3_613067a122b44_rand.td-a-rec-img img{margin:0 auto 0 0}